CELEX: 32010R0546
Language: sl
Date: 2010-06-22 00:00:00
Title: Uredba Komisije (EU) št. 546/2010 z dne 22. junija 2010 o odstopanju od Uredbe (ES) št. 891/2009 za tržno leto 2009/2010 glede obveznosti priložitve izvoznega dovoljenja zahtevku za uvozno dovoljenje za sladkor iz koncesij CXL z zaporednimi številkami 09.4317, 09.4318 in 09.4319

23.6.2010   
            
            
               SL
            
            
               Uradni list Evropske unije
            
            
               L 156/1
            
         UREDBA KOMISIJE (EU) št. 546/2010
   z dne 22. junija 2010
   o odstopanju od Uredbe (ES) št. 891/2009 za tržno leto 2009/2010 glede obveznosti priložitve izvoznega dovoljenja zahtevku za uvozno dovoljenje za sladkor iz koncesij CXL z zaporednimi številkami 09.4317, 09.4318 in 09.4319
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 148 v povezavi s členom 4 Uredbe,
   ob upoštevanju naslednjega:
   
               (1)
            
            
               V skladu s členom 7(4) Uredbe Komisije (ES) št. 891/2009 z dne 25. septembra 2009 o odprtju in upravljanju nekaterih tarifnih kvot Skupnosti v sektorju sladkorja (2) se zahtevku za uvozno dovoljenje za sladkor iz koncesij CXL z zaporednimi številkami 09.4317, 09.4318, 09.4319 in 09.4321 ter za balkanski sladkor priloži izvirnik izvoznega dovoljenja, ki ga izdajo pristojni organi zadevne tretje države. Za uvoz sladkorja iz koncesij CXL z zaporednimi številkami 09.4317, 09.4318 in 09.4319 se plača tarifna stopnja v okviru kvote v višini 98 EUR na tono. Zaradi visokih cen surovega trsnega sladkorja na svetovnih trgih v prvih mesecih tržnega leta, ki so povzročile neizkoriščenost kvot sladkorja iz koncesij CXL, je pomembno, da se s poenostavitvijo upravnega postopka olajša uvoz. Zato je treba predvideti odstopanje, ki bi omogočilo, da se lahko zahtevki za uvozno dovoljenje za sladkor iz koncesij CXL z navedenimi tremi zaporednimi številkami predložijo brez ustreznega izvoznega dovoljenja.
            
         
               (2)
            
            
               Zaradi tega odstopanja bodo ustrezne uvozne kvote na voljo večjemu številu izvajalcev. Izvajalci, ki so že pridobili izvozna dovoljenja, pa morajo imeti v kratkem obdobju pred začetkom veljavnosti te uredbe možnost, da nadaljujejo z vlaganjem zahtevkov za uvozna dovoljenja.
            
         
               (3)
            
            
               Odstopanje iz te uredbe se uporablja samo do konca tržnega leta 2009/2010.
            
         
               (4)
            
            
               Ukrepi, določeni v tej uredbi, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Z odstopanjem od člena 7(4) Uredbe (ES) št. 891/2009 se zahtevkom za uvozno dovoljenje za sladkor iz koncesij CXL z zaporednimi številkami 09.4317, 09.4318 in 09.4319 ne priloži izvirnik izvoznega dovoljenja, ki ga izdajo pristojni organi Avstralije, Brazilije ali Kube.
   Člen 2
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. avgusta 2010.
   Ta uredba preneha veljati 30. septembra 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. junija 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 254, 26.9.2009, str. 82.